**รายการประกอบแผนผังกำหนดการใช้ประโยชน์ที่ดินตามที่ได้จำแนกประเภท**

**ท้ายข้อกำหนดการใช้ประโยชน์ที่ดินผังเมืองรวมจังหวัดลพบุรีที่แก้ไขเพิ่มเติม**

การใช้ประโยชน์ที่ดินในบริเวณหมายเลข อ.2/1 และบริเวณหมายเลข ก.3-9 ให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทท้ายข้อกำหนดนี้ และมีรายการดังต่อไปนี้

 1. ที่ดินประเภท อ.2/1 ที่กำหนดไว้เป็นสีม่วง ให้เป็นที่ดินประเภทอุตสาหกรรมและคลังสินค้า
มีรายการดังต่อไปนี้

ด้านเหนือ จดเส้นขนานระยะ 700 เมตร กับศูนย์กลางถนนไม่ปรากฏชื่อ ถนนไม่ปรากฏชื่อฟากตะวันตก เส้นตั้งฉากกับถนนไม่ปรากฏชื่อ ที่จุดซึ่งอยู่ห่างจากถนนไม่ปรากฏชื่อบรรจบกับถนนไม่ปรากฏชื่อ ไปทางทิศใต้ตามแนวถนนไม่ปรากฏชื่อ เป็นระยะ 1,500 เมตร เส้นขนานระยะ 600 เมตร กับศูนย์กลางทางหลวงแผ่นดินหมายเลข 2219 และเส้นตั้งฉากกับทางหลวงแผ่นดินหมายเลข 2219 ที่จุดซึ่งทางหลวงแผ่นดินหมายเลข 2219 บรรจบกับถนนไม่ปรากฏชื่อ ไปทางทิศใต้ตามแนวทางหลวงแผ่นดินหมายเลข 2219 เป็นระยะ 200 เมตร

ด้านตะวันออก จดทางหลวงแผ่นดินหมายเลข 2219 ฟากตะวันตก

ด้านใต้ จดเส้นขนานระยะ 540 เมตร กับศูนย์กลางถนนโครงการบ้านน้ำบ่า และถนนไม่ปรากฏชื่อฟากเหนือ

ด้านตะวันตก จดห้วยชอนพลู ฝั่งตะวันออก

2. ที่ดินประเภท ก.3-9 ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม
มีรายการดังต่อไปนี้

 ด้านเหนือ จดเส้นแบ่งเขตการปกครองระหว่างตำบลหนองกระเบียนกับตำบลชอนม่วง เส้นแบ่งเขตการปกครองระหว่างตำบลหนองเมืองกับตำบลชอนม่วง และเส้นแบ่งเขตการปกครองระหว่างตำบลดอนดึงกับตำบลชอนม่วง

 ด้านตะวันออก จดเส้นแบ่งเขตการปกครองระหว่างอำเภอบ้านหมี่กับอำเภอหนองม่วง
เส้นแบ่งเขตการปกครองระหว่างอำเภอบ้านหมี่กับอำเภอโคกสำโรง เส้นแบ่งเขตการปกครองระหว่างตำบลดอนดึงกับตำบลดงพลับ และเส้นแบ่งเขตการปกครองระหว่างตำบลดอนดึงกับตำบลบางกะพี้

 ด้านใต้ จดเส้นแบ่งเขตการปกครองระหว่างตำบลบ้านทรายกับตำบลหนองทรายขาว และเส้นแบ่งเขตการปกครองระหว่างตำบลบ้านกล้วยกับตำบลหนองทรายขาว

 ด้านตะวันตก จดทางหลวงแผ่นดินหมายเลข 3196 ฟากตะวันออกและฟากเหนือ และเขตผังเมืองรวมด้านตะวันตก ซึ่งเป็นเส้นแบ่งเขตการปกครองระหว่างจังหวัดลพบุรีกับจังหวัดนครสวรรค์

 **ทั้งนี้ ยกเว้นบริเวณหมายเลข อ.2/1 ที่กำหนดไว้เป็นสีม่วง**